דן טולקובסקי

דן טוֹלקוֹבסקי (נולד ב-17 בינואר 1921) הוא איש צבא בדימוס בדרגת אלוף. היה המפקד החמישי של חיל האוויר ממאי 1953 עד יולי 1958.

==ביוגרפיה==
===ראשית חייו===
טולקובסקי נולד בשנת 1921 בתל אביב, בנם של שמואל טולקובסקי, מראשי הפרדסנים בארץ ופעיל ציוני נודע, וחנה, בתו של יצחק ליב גולדברג. למד בגימנסיה הרצליה בתל אביב, וב-1936 החל לפעול ב"הגנה". ב-1938 המשיך לימודיו באימפריאל קולג' בלונדון והוסמך כמהנדס מכונות.

===קריירה צבאית===
טולקובסקי (משמאל) מבלה במועדון המלחים היהודים ב[[חיפה, 1944]]
מבצע שחרית, [[1956, קבלת מטוסי המיסטר בבסיס חצור. מימין לשמאל: מפקד חיל האוויר דן טולקובסקי, רה"מ דוד בן-גוריון, השגריר יעקב צור, אלישבע קפלן ובעלה שר האוצר לוי אשכול.]]

בשנת 1942 התגייס לחיל האוויר הבריטי, עבר קורס טיס בטרנסוואל שבדרום אפריקה, קיבל את כנפי הטיס ב-1943, ועבר אימון מבצעי במצרים. שירת כטייס ספיטפייר בטייסת 238 והשתתף בקרבות באיטליה ובדרום צרפת. באוקטובר 1944 הוצב בטייסת 94 והשתתף בקרבות ביוון. בתום מלחמת העולם השנייה שירת בטייסת תובלה ולאחר מכן שירת בבסיס חיל האוויר הבריטי בלוד עד שהשתחרר בדרגת לוטננט טיסה ביוני 1946. טולקובסקי עבד בבריטניה כמהנדס מכונות ובמקביל גויס חזרה ל"הגנה", ועסק ברכש חשאי של מטוסים והטסתם לישראל. באחת הטיסות נפצע ושבר את ידו באורח קשה והושבת מהטסה במשך כחצי שנה.

בשנת 1948 חזר לארץ ישראל, ימים ספורים לפני הכרזת העצמאות. הוא גויס לצה"ל ושירת בחיל האוויר, השתתף כאיש צוות אוויר בגיחות הפצצה בחזית המצרית. בהמשך מילא תפקידי מטה והדרכה, בהם ראש להק ההדרכה ושימש "מפקח כללי" בחיל. השתחרר מהשירות אך גויס חזרה עם מינויו של חיים לסקוב למפקד החיל ביולי 1951, ומונה לראש המטה שלו. במאי 1953 מונה למפקד החיל. בתקופת כהונתו נקלטו בחיל מטוסי הסילון הראשונים, והחיל השתתף במלחמת סיני. ביולי 1958 העביר את הפיקוד על החיל לעזר ויצמן, השתחרר מהצבא ועבד שנה אחת במשרד הביטחון.

===קריירה אזרחית===
ב-1959 הצטרף לחברת "דיסקונט השקעות", תחילה כסמנכ"ל ובשנת 1968 מונה למנכ"ל החברה, תפקיד אותו מילא 17 שנים עד פרישתו. בתפקידו הוביל בין השאר השקעות בישקר, באלרון ובסאיטקס. שימש יו"ר חברת סאיטקס. חבר הקורטוריון של הטכניון מאז 1959. ב-1985 פרש והקים ביחד עם בנו, גדעון טולקובסקי, ופרדריק אדלר, יזם הון סיכון אמריקאי את "אתנה" - קרן הון סיכון להשקעות בהיי טק הראשונה בישראל.

היה יו"ר ועדת המשנה לקרינה וליישומי רדיואיזוטופים של הוועדה לאנרגיה אטומית.

טולקובסקי היה מקורב בשנות ה-60 למפלגת רפ"י. ב-1967 היה ממייסדי התנועה למען ארץ ישראל השלמה, אך מאז שינה את עמדותיו והוא תומך ברעיון שתי מדינות לשני עמים. ב-1976 נמנה עם קבוצת המייסדים של מפלגת ד"ש. במהלך השיחות על הסכם השלום בין ישראל למצרים היה חבר בקבוצה של קצינים בכירים שהתנגדה לוויתורים בסיני.

ב-1970 עמד בראש ועדת חקירה לחקר התנגשות מטוס חיל האוויר סטרטוקרוזר ומטוס טי.וו.אי בואינג 707 בשדה התעופה לוד. בשנים 1978–1980 היה חבר מליאת רשות ניירות ערך. בשנת 1997 היה חבר בוועדת צ'חנובר, שחקרה את ההתנקשות בח'אלד משעל בירדן.

ב-2021 היה טולקובסקי לראשון מבין אלופי צה"ל הוותיקים לדורותיהם שחצה את גיל 100.

==פרסים והוקרה==
*ב-24 בנובמבר 1958 עוטר באות לגיון הכבוד בדרגת מפקד על ידי שגריר צרפת בישראל, פייר ז'ילבר
*ב-1980 קיבל תואר דוקטור לשם כבוד מהטכניון, על תרומתו לפיתוח התעשייה בישראל
*ב-1997 זכה בפרס ע"ש יצחק רבין מטעם נציבות המדע והטכנולוגיה ארצות הברית-ישראל, כהערכה על פועלו בתעשיית ההייטק בישראל
*ב-2023 נמנה עם מקבלי עיטור נשיא מדינת ישראל

== חברות בוועדות ממשלת ישראל ==
* חבר במועצה הלאומית למחקר ופיתוח (1963)
* חבר ב"ועדה לבירור אירועי ירדן" (ועדת צ'חנובר, 1997)
* חבר בוועדה לבחינת המבנה הארגוני של המוסדות להשכלה גבוהה

==חיים אישיים==
טולקובסקי היה נשוי למרים משנת 1948 ועד לפטירתה ב-2015. אב לשלושה: רוני (אלמנתו של אריה פיינגולד), גדעון ודוד טולקובסקי.
אחותו נעמי הייתה רעייתו של האנתרופולוג רפאל פטאי.

== קישורים חיצוניים ==

* 
* 
* 
* 
* 
* 
* 
* , בערוץ ה-YouTube הרשמי של הטלוויזיה החינוכית הישראלית, 8 במאי 2018
* 
* 
* 
* [https://www.kan.org.il/Podcast/item.aspx?pid=17341 האלוף דן טולקובסקי], במסגרת הסכת עולמי עם יצחק נוי, תאגיד השידור הישראלי - כאן
* 

==הערות שוליים==

קטגוריה:אנשי היישוב ילידי הארץ
קטגוריה:בוגרי גימנסיה הרצליה
קטגוריה:בוגרי אימפריאל קולג'
קטגוריה:טייסי חיל האוויר הישראלי
קטגוריה:לוחמי ההגנה
קטגוריה:מקבלי אות לגיון הכבוד
קטגוריה:מפקדי חיל האוויר הישראלי
קטגוריה:אלופי צה"ל
קטגוריה:ראשי להק האוויר
קטגוריה:מתנדבי היישוב לחיל האוויר המלכותי הבריטי
קטגוריה:טייסים ארץ-ישראלים ויהודים בחיל האוויר המלכותי
קטגוריה:יהודים בצבא הבריטי
קטגוריה:חברי התנועה למען ארץ ישראל השלמה
קטגוריה:משקיעי הון סיכון ישראלים
קטגוריה:מנכ"לים יוצאי שירות קבע בצה"ל
קטגוריה:צהלה: אישים
קטגוריה:טייסי חיל האוויר המלכותי במלחמת העולם השנייה
קטגוריה:חברי הוועדה לאנרגיה אטומית
קטגוריה:מקבלי תואר דוקטור לשם כבוד מהטכניון
קטגוריה:זוכי אות אביר איכות השלטון
קטגוריה:מקבלי עיטור הנשיא
קטגוריה:ראשי להק ומחלקת ההדרכה בחיל האוויר
קטגוריה:מפקדים בלגיון הכבוד
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:חיילי חיל האוויר במלחמת העצמאות
קטגוריה:חברי המטה הכללי במלחמת סיני
קטגוריה:ישראלים שנולדו ב-1921